Jabarkan Salempang dari Pakaian bundo kanduang dalam bahasa minangkabau

Salempang marupokan kain hiasan nan  dilingkakan dari bahu sabalah kida ka pinggang sabalah suok.  Simpul kabeknyo indak mati tapi berupo simpul nan dapek gampang diirik untuak malapehkannyo.  Salempang ko adolah simbol dari tugeh pokok dari bundo kanduang, iyolah manganai pengelolaan sako jo pusako.  Pengelolaan sako ndak bararti manjago gala adaik, tatapi manjago jo mandidik atau mamparhatikan pandidikan generasi panaruih gala tu.  Sedangkan pengelololaan pusako bararti mengelola dan mamanfaikan  harta sacaro baik untuak kesejahteraan kaumnyo.  Dalam hal pengelolaan pusako iko bundo kanduang dikenal jo sabuikan umbuak puro, alias juru kunci harato kaum/ nagari.  Hal iko tacamin dari ungkapan pidato adaik:

“Salempang suto bajumbaian,…….., kapalilik anak kamanakan, kapangabek sako jo pusako, nak kokoh lua jo dalam.  Kabek salilik babuhua sentak, rapek nagari nak maungkai, tibo nan punyo tangga sajo”.